
Το Ογκολογικό Κέντρο Τράπεζας Κύπρου επιβεβαιώνει ότι ασθενής του Κέντρου διακομίστηκε χθες 14/10/2026 στο Τμήμα Ατυχημάτων και Επειγόντων Περιστατικών (ΤΑΕΠ) του Γενικού Νοσοκομείου Λευκωσίας, όπου και νοσηλεύεται.
Η διεύθυνση του Κέντρου έχει διατάξει εσωτερική έρευνα για την πλήρη διερεύνηση των συνθηκών υπό τις οποίες σημειώθηκε το περιστατικό. Θα υπάρξει πλήρης διαφάνεια σε σχέση με το αποτέλεσμα της έρευνας. 
Προτεραιότητα του Κέντρου σε αυτό το στάδιο παραμένει η φροντίδα της ασθενούς και η στήριξη της οικογένειάς της.
Με σεβασμό στο ιατρικό απόρρητο και στην εν εξελίξει διερεύνηση, το Κέντρο δεν θα προβεί σε περαιτέρω σχόλια.

